Държавен вестник, бр. 26, 2009 г., стр. 53

Б Р О Й  26
Д Ъ Р Ж А В Е Н   В Е С Т Н И К
С Т Р .  53
 РЕШЕНИЕ № 66
от 26 март 2009 г.
Съветът за електронни медии разгледа на свои
заседания, проведени на 24 и 26 март 2009 г., въпро-
са за обявяване на конкурс за издаване на лицензия
за радиодейност за Пазарджик, област Пазарджик.
С писмо вх. № 013-300-17/29.09.2008 г. Комиси-
ята за регулиране на съобщенията изпраща свое
решение № 1887 от 04.09.2008 г., с което изменя ре-
шение № 917 от 11.05.2006 г. На основание чл. 30,
т. 13 и чл. 32, т. 7 от Закона за електронните съоб-
щения във връзка с чл. 116, ал. 4 от Закона за ради-
ото и телевизията комисията предоставя информа-
ция за техническите параметри, необходими за осъ-
ществяване на електронни съобщения чрез назем-
но аналогово радиоразпръскване на радиопрогра-
ми за територията на Пазарджик, област Пазардж-
ик. Към решението е приложен проект на разреше-
ние за ползване на индивидуално определен огра-
ничен ресурс—радиочестотен спектър за осъщест-
вяване на електронни съобщения чрез електронна
съобщителна мрежа за наземно аналогово радио-
разпръскване, и приложение, съдържащо съответ-
ните технически параметри.
Пазарджик е град с население над 50 000 жите-
ли и е разположен в регион с икономически потен-
циал и възможности за инвестиционно развитие.
За това населено място не е провеждана конкурс-
на процедура за лицензиране на оператори за осъ-
ществяване на радиодейност чрез използване на
налични и/или изграждане, поддържане и използ-
ване на нови електронни съобщителни мрежи за
наземно радиоразпръскване. Към настоящия мо-
мент на територията на Пазарджик се приемат на-
ционалните програми на БНР—“Хоризонт” и
“Христо Ботев”, и регионалната—“Радио Плов-
див”, програмите “Дарик Радио България”,
“ДЕЖ”, “Радио Пазарджик”, “Алматея радио”, вкл.
и програми, които се излъчват от Пловдив.
С оглед разпоредбата по чл. 116а ЗРТ и получе-
ната информация за наличие на свободен радиочес-
тотен ресурс СЕМ ще проведе осем конкурса.
Честотата, за която СЕМ взема това решение за
откриване на конкурс, е посочена в приложението.
Съветът като специализиран орган, в чиито пра-
вомощия е да регулира медийната среда в интерес
на обществото, обсъди въпроса за програмния про-
фил на радиопрограмата, която да се разпростра-
нява на честота 96,4 MHz за Пазарджик. За да изяс-
ни позицията си, регулаторът възложи на специа-
лизирана агенция да извърши социологическо из-
следване на нагласите на населението за приемане
на нови радиопрограми. Резултатите от проучва-
нето бяха представени на поредица от срещи и кон-
султации с неправителствени организации от ме-
дийния сектор.
След проведените обсъждания съветът, отчитай-
ки очакванията на различните възрастови групи,
както и изразените в хода на проведените дискусии
становища за възможността да бъдат диференцира-
ни радиослушателите по възраст, реши, че аудито-
рията условно може да бъде разделена на следните
групи—първата—до 30 години; втората—от 20 до
45 години, и третата—над 35 години.
Съветът прецени, че с оглед възможността:
—да бъде използван ефективно радиочестотният
спектър в зоната на обслужване;
—да се създадат възможности за конкурентна
медийна среда и условия за нейното развитие на
регионално ниво;
—слушателската аудитория в региона да получи
достъп до нови български радиопрограми и потре-
бителите да имат алтернативен избор, което е пред-
поставка за високо качество на предлаганата услуга;
програмата, за създаването на която ще бъде
лицензиран радиооператор в обявения с това реше-
ние конкурс, следва да бъде със специализиран про-
фил, насочена към аудиторията с възраст до 30 годи-
ни и отговаряща на изискванията, заложени в кон-
курсните книжа.
С оглед изложеното СЕМ счита, че са налице
предвидените от ЗРТ условия за откриване на кон-
курс за осъществяване на радиодейност чрез изпол-
зване на налични и/или изграждане, поддържане и
използване на нови електронни съобщителни мре-
жи за наземно аналогово радиоразпръскване за
Пазарджик, област Пазарджик.
На основание чл. 32, ал. 1, т. 14 във връзка с чл. 116
и чл. 116а, ал. 1 и 2 от Закона за радиото и телевизи-
ята във връзка с решение на КРС № 1887 от
04.09.2008 г. Съветът за електронни медии реши:
Да открие неприсъствен конкурс за осъществя-
ване на радиодейност—създаване на програма със
специализиран профил, насочена към аудиторията с
възраст до 30 години, която ще се разпространява
чрез използване на налични и/или изграждане, под-
държане и използване на нови електронни съобщи-
телни мрежи за наземно аналогово радиоразпръс-
кване за Пазарджик, област Пазарджик, за честотно
назначение с технически параметри, посочени в
приложението.
Датата, мястото и часът на провеждане на кон-
курса са: 13 юли 2009 г., София, бул. Шипченски
проход 69, ет. 5, от 10 ч.
СЕМ приема заявления за участие до 15 юни
2009 г. вкл. на адрес София, бул. Шипченски про-
ход 69, ет. 5, деловодство, стая № 506А, от 9 до 12 ч.
и от 13 до 16,30 ч.
Конкурсните книжа се закупуват от 11 до 20
май 2009 г. вкл. на адрес София, бул. Шипченски
проход 69, ет. 6, счетоводство, от 9 до 12 ч. и от 13
до 16,30 ч.
Решението подлежи на обжалване пред Върхов-
ния административен съд чрез Съвета за електрон-
ни медии в 14-дневен срок от узнаването му.
Председател: М. Пешева
Приложение
Честота: 96,4 MHz
Адрес, населено място: Пазарджик
Адрес, точка на излъчване: сградата на общината
Географски координати:
Северна ширина 42N11 28
Географски координати:
Източна дължина 24E20 05
Надморска височина на кота терен: 205 m
Максимална мощност на изхода на предавателя:
до 100 W
Максимално ефективно излъчена мощност:
до 300 W
Максимално ефективна височина на АФС:
до 500 m
Медианна стойност на интензитета на ЕМП:
66 µ V/m
4658